Document ID: /fineweb-2-swissfilter-quality_10-filterrobots/filtered/01777.jsonl.gz/0

The handbag is one big Pandora\’s box and hides many secrets. Today I will show you mine.
Currently I have (wait, I\’m going to count them) 33 handbags, but I use only one of them – made out of leather Longchamp Paris and not only because it looks good, but due to its nude color it fits to every outfit. Moreover, it was a birthday present and my boyfriend would be very sad if it will sit in the closet.
Business cards – As a blogger I participate in various events and always meet new people. In my handbag are twenty pieces of business cards waiting to be handed out.

Kabelka je jedna veľká pandorina skrinka a ukrýva veľa tajomstiev. Dnes vám ukážem tie moje.
Kabeliek mám (počkajte, idem ich spočítať) 33, ale momentálne používam len jednu z nich – koženú Longchamp Paris a to nielenže preto, že dobre vyzerá, ale je telovej farby a hodí sa ku každému outfitu. Navyše to bol narodeninový darček a môjho priateľa by veľmi mrzelo, keby oddychovala v šatníku.
Aby bol v kabelke poriadok, musí mať veľa kapsičiek. Menších, väčších, najväčších, kapsičky so zipsmi a musí mať kapsičku na mobil. Kapsičkové kabelky sú naj. Tá moja ich má presne štyri.
Nosím v nej:
Parfum Gucci Premiere – Parfumy striedam podľa ročného obdobia. Už tretie leto používam Gucci Premiere. Je to osviežujúca citrusová vôňa a leto bez nej nie je leto. Na jar to bola Euphoria od Cavina Kleina, na jeseň Dior Addict (tmavomodrá) a cez zimu mám zas v kabelke ťažší parfum ako je Lancôme La vie est belle.
Rúž Dior – doteraz som používala Rimmel v odtieni Airy Fairy, ale vystriedal ho rúž Dior Nude. Rúže striedam rovnako ako parfumy, podľa ročného obdobia. Nájsť ten správny odtieň rúžu nie je vôbec jednoduché. Musíte sa prispôsobiť pleti, farbe vlasov, laku na nechty a v neposlednom rade outfitu. Po návšteve kaderníka sa vám môže stať, že sa vám váš starý rúž nehodí.
iPhone – Mobil je môj priateľ na cestách necestách a je vyzbrojený mnohými appkami, aby mi v dlhých chvíľach robil príjemnú spoločnosť. Nezaobídem, sa bez Instagramu, eshopov ako sú Zara, Asos a Aliexpress, plánovačom, Facebookom, navigáciou a viac neprezradím, lebo to, čo je v mojom iPhone je na jeden celý post.
Blok H&M – Nezaobídem sa bez bloku, kde si zaznamenávam myšlienky pre nadchádzajúce posty na blog. Oranžovozlatý blok som dostala ako darček od PR H&M.
Pero Swarovski – K bloku musí byť pero. A to nie hocijaké. Veľmi sa mi páčia vytrblietané perá od Swarovského a to by som nebola ja, keby som jedno nemala. Nie je ťažké do ruky a píše sa s ním tiež fajn.
Vizitky – Keďže sa často ako blogerka zúčastňujem rôznych eventov a stále spoznávam nových ľudí a oni spoznávajú mňa, mám v kabelke v rezerve dobrých dvadsať kusov vizitiek, aby ma poznali ešte lepšie.
Peňaženka – Bez peňaženky ani na krok. Zvlášť vo Švajčiarsku, kde sa platí aj za vzduch. Nemám rada veľké peňaženky, lebo sú ťažké a zbytočne zvyšujú váhu kabelky. A vy určite viete, že každé kilo kabelky má neblahý vplyv na chrbticu.
USB kľúč – Ten, ktorý mám je rovnako ako pero, tiež od Swarovského. Je to malý robot a volá sa Dreamy Tina. Kúpila som ho asi pred šiestimi rokmi a je to ten najkrajší USB kľúč, aký som kedy videla. Mám na ňom obľúbené pesničky (Hate it or love it, Rise up, Brave…), ktoré si púšťam, keď šoférujem moje autíčko Fiat 500.
Časopis – Taktiež mám v kabelke časopis v slovenčine, aby som počas života v zahraničí nezabudla na svoju rodnú reč. Moja mama mi kedysi venovala veľa času písaním diktátov a bola by škoda zabudnúť gramatiku. Časopisy v angličtine normálne nakupujem v Newsstands, ale tými slovenskými ma zásobuje rodina.
Existuje jedna teória a tá vraví – ukáž mi čo je v tvojej kabelke a ja ti poviem, kto si. Trochu tomu verím. Len neviem, čo by bolo povedané o mne. Ale viete čo? Povedzte mi to vy! Prosím.
Ema